《题紫阳朱夫子画像》
明代·林隽胄

尼山闻治世所宗，斯道经天行地同。岩岩邹峄闲先圣，由兹而地经尘封。

大道为公不终秘，登堂仿佛闻丝桐。汉室诸侯抱残缺，未能阐发开愚蒙。

周程张邵接踵起，维时文在天所钟。紫阳夫子毓关南，更知后起难为功。

格致诚正八字张，微言大义无疑恫。当其投匦上书日，说书崇政达四聪。

中遭谗邪道将废，未几天朗日昭融。历祀于今且数百，王鈇圣灯咸率从。

瞻仰肃拜效赞叹，绘天赋海徒冥濛。

作者简介：林隽胄，字介文，一字时山。普宁人。铭球子。明思宗崇祯十二年（一六四四）贡生，官职方主事。清初以原官起用，不就。著有《时山集》、《西溪草堂诗集》。事见清光绪《普宁县志稿》。